title: Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii

text:
               15/Volumul 02

               RO

               Jurnalul Ofícial al Uniunii Europene

               273

         31993L0013

               L 095/29

               JURNALUL OFÍCIAL AL UNIUNII EUROPENE

      DIRECTIVA 93/13/CEE A CONSILIULUI

   din 5 aprilie 1993
   privind clauzele abuzive în contractele încheiate cu consumatorii
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100a,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât este necesar să se adopte măsuri în vederea instituirii treptate a pieței interne până la 31 decembrie 1992; întrucât piața internă cuprinde un teritoriu fără frontiere interne în care mărfurile, persoanele, serviciile și capitalul circulă liber;
   întrucât legislația statelor membre privind clauzele contractelor încheiate între vânzătorul de bunuri sau furnizorul de servicii, pe de o parte, și consumatorul acestora, pe de altă parte, prezintă multe diferențe, rezultatul acestei situații fiind faptul că piețele naționale pentru vânzarea de bunuri și servicii către consumatori sunt diferite unele de altele și că poate apărea o denaturare a concurenței dintre vânzători și furnizori, mai ales atunci când aceștia vând bunuri sau furnizează servicii în alte state membre;
   întrucât în special legislația statelor membre privind clauzele abuzive în contractele încheiate cu consumatorii prezintă divergențe semnificative;
   întrucât statele membre au responsabilitatea de a se asigura că contractele încheiate cu consumatorii nu conțin clauze abuzive;
   întrucât, în general, consumatorii nu cunosc normele de drept care, în alte state membre, reglementează contractele pentru vânzarea de bunuri sau de servicii; întrucât această necunoaștere îi poate descuraja să încheie tranzacții directe pentru achiziționarea de bunuri sau de servicii în alt stat membru;
   întrucât, pentru a facilita instituirea pieței interne și pentru a proteja cetățeanul, în rolul său de consumator, la achiziționarea de bunuri și servicii în temeiul unor contracte care sunt reglementate de legislația unui alt stat membru decât statul său membru, este esențial să se elimine clauzele abuzive în aceste contracte;
   întrucât vânzătorii de bunuri și furnizorii de servicii vor fi astfel sprijiniți în sarcina lor de a vinde bunuri și de a furniza servicii, atât în statul lor, cât și pe tot cuprinsul pieței interne; întrucât se va stimula astfel concurența, ceea ce va contribui la creșterea posibilității de alegere a cetățenilor Comunității, în calitatea lor de consumatori;
   întrucât cele două programe comunitare privind protecția consumatorului și politica de informare (4) au subliniat importanța protejării consumatorilor în ceea ce privește clauzele contractuale abuzive; întrucât această protecție ar trebui prevăzută de actele cu putere de lege și actele administrative care sunt fie armonizate la nivel comunitar, fie adoptate direct la acest nivel;
   întrucât, în conformitate cu principiul prevăzut sub titlul „Protejarea intereselor economice ale consumatorilor”, astfel cum este enunțat în programele în cauză:

      „persoanele care achiziționează bunuri și servicii ar trebui protejate împotriva abuzului de putere de către vânzător sau furnizor, mai ales împotriva contractelor de adeziune și împotriva excluderii abuzive a unor drepturi esențiale din contracte”;

   întrucât se poate obține o protecție mai eficace a consumatorului prin adoptarea unor norme de drept uniforme în ceea ce privește clauzele abuzive; întrucât aceste norme ar trebui să se aplice tuturor contractelor încheiate între vânzători sau furnizori și consumatori; întrucât, prin urmare, trebuie excluse din domeniul de aplicare al prezentei directive, inter alia, contractele de muncă, contractele privind drepturile de succesiune, contractele privind drepturi care intră sub incidența Codului familiei și contractele privind înființarea sau organizarea companiilor sau acordurile de parteneriat;
   întrucât consumatorul trebuie să beneficieze de aceeași protecție în temeiul contractelor încheiate verbal și în scris, indiferent, în al doilea caz, dacă clauzele contractuale sunt cuprinse într-unul sau mai multe documente;
   întrucât, cu toate acestea, în stadiul lor actual, legislațiile interne permit doar preconizarea unei armonizări parțiale; întrucât, în special, prezenta directivă nu se referă decât la clauzele contractuale care nu au fost negociate individual; întrucât statele membre ar trebui să aibă posibilitatea, respectând în același timp dispozițiile tratatului, de a le asigura consumatorilor un nivel mai ridicat de protecție prin dispoziții de drept intern mai stricte decât cele din prezenta directivă;
   întrucât se consideră că actele cu putere de lege sau normele administrative ale statelor membre, care determină direct sau indirect clauzele contractelor încheiate cu consumatorii, nu conțin clauze abuzive; întrucât, în consecință, nu este necesar ca prezenta directivă să se aplice clauzelor care reflectă actele cu putere de lege sau normele administrative obligatorii și principiile sau dispozițiile din convențiile internaționale la care statele membre sau Comunitatea sunt părți; întrucât, în această privință, formularea „acte cu putere de lege sau norme administrative obligatorii” din articolul 1 alineatul (2) se referă și la normele care, în conformitate cu legea, se aplică între părțile contractante, cu condiția să nu se fi instituit alte acorduri;
   întrucât, cu toate acestea, statele membre trebuie să se asigure că nu sunt incluse clauze contractuale abuzive, mai ales deoarece prezenta directivă se aplică, de asemenea, meseriilor, domeniilor de afaceri sau profesiilor de natură publică;
   întrucât este necesar să se stabilească, în mod general, criteriile de apreciere a caracterului abuziv al clauzelor contractuale;
   întrucât, în conformitate cu criteriile generale selectate, aprecierea caracterului abuziv al clauzelor, în special în cadrul activităț ilor publice de vânzare sau furnizare, prin care se asigură servicii colective care iau în considerare solidaritatea dintre utilizatori, trebuie completată cu mijloace pentru efectuarea unei aprecieri globale a diferitelor interese implicate; întrucât aceasta constituie o cerință de bună credință; întrucât, la aprecierea bunei credințe, trebuie acordată o atenție deosebită forței pozițiilor de negociere ale părților, faptului de a ști dacă consumatorul a fost încurajat să-și dea acordul pentru clauza în cauză și dacă bunurile sau serviciile au fost vândute sau furnizate la cererea expresă a consumatorului; întrucât condiția de bună credință poate fi îndeplinită de vânzător sau furnizor atunci când acesta acționează în mod corect și echitabil față de cealaltă parte de ale cărei interese legitime trebuie să țină seama;
   întrucât, în sensul prezentei directive, lista clauzelor anexată poate avea doar o valoare orientativă și, datorită caracterului minimal al prezentei directive, domeniul de aplicare al acestor clauze poate fi extins sau restrâns de către statele membre în cadrul legislației lor interne;
   întrucât natura bunurilor și a serviciilor ar trebui să aibă o influență asupra aprecierii caracterului abuziv al clauzelor contractuale;
   întrucât, în sensul prezentei directive, aprecierea caracterului abuziv nu se efectuează asupra clauzelor care descriu obiectul principal al contractului, nici asupra raportului calitate/preț al bunurilor sau serviciilor furnizate; întrucât obiectul principal al contractului și raportul calitate/preț pot fi, cu toate acestea, luate în considerare la aprecierea corectitudinii altor clauze; întrucât rezultă, inter alia, că, în cazul contractelor de asigurări, clauzele care definesc sau delimitează în mod clar riscul asigurat și răspunderea asiguratorului nu se supun unei astfel de aprecieri, deoarece aceste restricții sunt luate în considerare la calcularea primei plătite de către consumator;
   întrucât contractele ar trebui redactate într-un limbaj clar și inteligibil, iar consumatorului ar trebui să i se ofere posibilitatea de a analiza toate clauzele și, în caz de dubiu, ar trebui să prevaleze interpretarea cea mai favorabilă pentru consumator;
   întrucât statele membre ar trebui să se asigure că nu se includ clauze abuzive în contractele încheiate cu consumatorii de către un vânzător sau furnizor și că, în cazul în care, cu toate acestea, se includ astfel de clauze, acestea nu creează obligații pentru consumator, iar contractul continuă să creeze obligații pentru părți prin acele clauze, în cazul în care poate continua să existe fără dispozițiile abuzive;
   întrucât există riscul ca, în anumite cazuri, consumatorul să fie privat de protecția prevăzută de prezenta directivă, atunci când se prevede că legea aplicabilă contractului este legea unei țări nemembre; întrucât, în consecință, prezenta directivă ar trebui să cuprindă dispoziții care să evite acest risc;
   întrucât persoanele sau organizațiile, în cazul în care sunt considerate, în temeiul legislației unui stat membru, ca având un interes legitim în acest domeniu, trebuie să aibă posibilitatea de a ataca clauzele contractului care au fost redactate pentru a fi utilizate în general în contractele încheiate cu consumatorii și în special împotriva clauzelor abuzive, fie în fața unui autorități judiciare, fie în fața unei autorități administrative care are competența de a decide cu privire la reclamații sau de iniția procedurile legale corespunzătoare; întrucât această posibilitate nu implică, cu toate acestea, verificarea prealabilă a condițiilor generale utilizate în anumite sectoare economice;
   întrucât autoritățile judiciare sau administrative din statele membre trebuie să aibă la dispoziție mijloace adecvate și eficace pentru a împiedica aplicarea în continuare a clauzelor abuzive în contractele încheiate cu consumatorii,
   ADOPTĂ PREZENTA DIRECTIVĂ:
   Articolul 1
   (1)   Scopul prezentei directive este de apropiere a actelor cu putere de lege și actelor administrative ale statelor membre privind clauzele abuzive în contractele încheiate între un vânzător sau furnizor și un consumator.
   (2)   Dispozițiile prezentei directive nu se aplică clauzelor contractuale care reflectă acte cu putere de lege sau norme administrative obligatorii sau dispozițiile ori principiile din convențiile internaționale la care statele membre sau Comunitatea sunt părți, în special în domeniul transportului.
   Articolul 2
   În sensul prezentei directive:

               (a)

               „clauzele abuzive” înseamnă clauzele contractuale definite la articolul 3;

               (b)

               „consumator” înseamnă orice persoană fizică ce, în cadrul contractelor reglementate de prezenta directivă, acționează în scopuri care se află în afara activității sale profesionale;

               (c)

               „vânzător sau furnizor” înseamnă orice persoană fizică sau juridică care, în cadrul contractelor reglementate de prezenta directivă, acționează în scopuri legate de activitatea sa profesională, publică sau privată.

         Articolul 3
   (1)   O clauză contractuală care nu s-a negociat individual se consideră ca fiind abuzivă în cazul în care, în contradicție cu cerința de bună credință, provoacă un dezechilibru semnificativ între drepturile și obligațiile părților care decurg din contract, în detrimentul consumatorului.
   (2)   Se consideră întotdeauna că o clauză nu s-a negociat individual atunci când a fost redactată în prealabil, iar, din acest motiv, consumatorul nu a avut posibilitatea de a influența conținutul clauzei, în special în cazul unui contract de adeziune.
   Faptul că anumite aspecte ale unei clauze sau o anumită clauză au fost negociate individual nu exclude aplicarea prezentului articol pentru restul contractului, în cazul în care o evaluare globală a acestuia indică faptul că este, cu toate acestea, un contract de adeziune.
   În cazul în care orice vânzător sau furnizor pretinde că s-a negociat individual o clauză standard, acestuia îi revine sarcina probei.
   (3)   Anexa conține o listă orientativă și neexhaustivă a clauzelor care pot fi considerate abuzive.
   Articolul 4
   (1)   Fără să aducă atingere articolului 7, caracterul abuziv al unei clauze contractuale se apreciază luând în considerare natura bunurilor sau a serviciilor pentru care s-a încheiat contractul și raportându-se, în momentul încheierii contractului, la toate circumstanțele care însoțesc încheierea contractului și la toate clauzele contractului sau ale unui alt contract de care acesta depinde.
   (2)   Aprecierea caracterului abuziv al clauzelor nu privește nici definirea obiectului contractului, nici caracterul adecvat al prețului sau remunerației, pe de o parte, față de serviciile sau de bunurile furnizate în schimbul acestora, pe de altă parte, în măsura în care aceste clauze sunt exprimate în mod clar și inteligibil.
   Articolul 5
   În cazul contractelor în care toate clauzele sau o parte a acestora sunt prezentate consumatorului în scris, acestea trebuie întotdeauna redactate într-un limbaj clar și inteligibil. În cazul în care există îndoieli cu privire la sensul unei clauze, prevalează interpretarea cea mai favorabilă pentru consumator. Această normă de interpretare nu se aplică în contextul procedurilor prevăzute la articolul 7 alineatul (2).
   Articolul 6
   (1)   Statele membre stabilesc că clauzele abuzive utilizate într-un contract încheiat cu un consumator de către un vânzător sau un furnizor, în conformitate cu legislația internă, nu creează obligații pentru consumator, iar contractul continuă să angajeze părțile prin aceste clauze, în cazul în care poate continua să existe fără clauzele abuzive.
   (2)   Statele membre iau măsurile necesare pentru a se asigura că consumatorul nu își pierde protecția acordată prin această directivă datorită alegerii legislației unui stat nemembru ca legislație aplicabilă contractului, în cazul în care acesta din urmă are o strânsă legătură cu teritoriul statelor membre.
   Articolul 7
   (1)   Statele membre se asigură că, în interesul consumatorilor și al concurenților, există mijloace adecvate și eficace pentru a preveni utilizarea în continuare a clauzelor abuzive în contractele încheiate cu consumatorii de către vânzători sau furnizori.
   (2)   Mijloacele menționate la alineatul (1) cuprind dispozițiile în conformitate cu care persoanele sau organizațiile care au, în temeiul legislației interne, un interes legitim în protecția consumatorilor pot introduce o acțiune în justiție sau în fața organismelor administrative competente, în conformitate cu legislația internă în cauză, pentru a obține o decizie care să stabilească dacă clauzele contractuale elaborate pentru a fi utilizate în general sunt abuzive, astfel încât să poată aplica mijloace adecvate și eficiente pentru a preveni utilizarea acestor clauze în continuare.
   (3)   Cu respectarea legislației interne, acțiunile menționate la alineatul (2) pot fi îndreptate, separat sau în ansamblu, împotriva unui număr de vânzători sau furnizori din același sector economic sau împotriva asociațiilor acestora care utilizează sau recomandă utilizarea acelorași clauze contractuale generale sau a unor clauze similare.
   Articolul 8
   Statele membre pot adopta sau menține cele mai stricte dispoziții compatibile cu tratatul în domeniul reglementat de prezenta directivă, pentru a asigura consumatorului un nivel maxim de protecție.
   Articolul 9
   Comisia prezintă un raport Parlamentului European și Consiliului cu privire la aplicarea prezentei directive, în termen de cinci ani de la data prevăzută la articolul 10 alineatul (1).
   Articolul 10
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1994. Statele membre informează de îndată Comisia cu privire la aceasta.
   Aceste dispoziții se aplică tuturor contractelor încheiate după 31 decembrie 1994.
   (2)   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (3)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 11
   Prezenta directivă se adresează statelor membre.

      Adoptată la Luxemburg, 5 aprilie 1993.

            Pentru Consiliu

            Președintele

         N. HELVEG PETERSEN

      (1)  JO C 73, 24.3.1992, p. 7.

      (2)  JO C 326, 16.12.1991, p. 108, și

      JO C 21, 25.1.1993.

      (3)  JO C 159, 17.6.1991, p. 34.

      (4)  JO C 92, 25.4.1975, p. 1, și

      JO C 133, 3.6.1981, p. 1.
   ANEXĂ
   CLAUZELE MENȚIONATE LA ARTICOLUL 3 ALINEATUL (3)
   1.   Clauzele care au ca obiect sau ca efect:

               (a)

               excluderea sau limitarea răspunderii legale a unui vânzător sau furnizor în cazul decesului consumatorului sau al vătămării corporale a acestuia, ca urmare a acțiunii sau a inacțiunii vânzătorului sau furnizorului;

               (b)

               excluderea sau limitarea necorespunzătoare a drepturilor legale ale consumatorului față de vânzător sau furnizor sau față de o altă parte, în cazul neîndeplinirii totale sau parțiale sau al îndeplinirii necorespunzătoare a oricăreia dintre obligațiile contractuale de către vânzător sau furnizor, inclusiv a opțiunii de a compensa o datorie către vânzător sau furnizor cu o creanță pe care consumatorul o poate avea împotriva acestuia;

               (c)

               încheierea unui acord care creează obligații pentru consumator și prin care furnizarea de servicii de către vânzător sau furnizor este supusă unei condiții a cărei îndeplinire depinde doar de voința acestuia;

               (d)

               acordarea permisiunii vânzătorului sau furnizorului de a reține sumele plătite de consumator, în cazul în care acesta din urmă decide să nu încheie contractul sau să nu îl execute, fără a se prevedea dreptul consumatorului de a primi o compensație în sumă echivalentă de la vânzător sau furnizor, în cazul în care acesta este partea care anulează contractul;

               (e)

               solicitarea de la orice consumator care nu și-a îndeplinit obligația să plătească o sumă disproporționat de mare drept compensație;

               (f)

               autorizarea vânzătorului sau furnizorului de a rezilia contractul în mod discreționar, în timp ce consumatorului nu i se acordă aceeași posibilitate, sau acordarea permisiunii vânzătorului sau furnizorului de a reține sumele plătite pentru servicii care nu au fost încă furnizate de către acesta, în cazul în care vânzătorul sau furnizorul este cel care reziliază contractul;

               (g)

               acordarea posibilității vânzătorului sau furnizorului de a pune capăt unui contract cu durată nedeterminată fără un preaviz rezonabil, cu excepția cazurilor în care există motive întemeiate de a face acest lucru;

               (h)

               prelungirea automată a unui contract cu durată determinată, în cazul în care consumatorul nu specifică acest lucru, atunci când termenul stabilit pentru ca consumatorul să își exprime intenția de a nu prelungi contractul este stabilit excesiv de devreme;

               (i)

               angajarea irevocabilă a consumatorului prin clauze cu care acesta nu a putut să se familiarizeze înainte de încheierea contractului;

               (j)

               autorizarea vânzătorului sau furnizorului să modifice unilateral clauzele contractului, fără a avea un motiv întemeiat care să fie precizat în contract;

               (k)

               autorizarea vânzătorului sau furnizorului să modifice unilateral, fără a avea un motiv întemeiat, orice caracteristici ale produsului sau serviciului care urmează să fie furnizat;

               (l)

               prevederea ca prețul bunurilor să fie stabilit în momentul livrării sau acordarea posibilității unui vânzător de bunuri sau unui furnizor de servicii să crească prețul acestora fără să îi acorde cumpărătorului, în ambele cazuri, dreptul corespondent de a anula contractul, în cazul în care prețul final este prea ridicat în comparație cu prețul convenit la încheierea contractului;

               (m)

               acordarea dreptului vânzătorului sau furnizorului de a stabili dacă bunurile sau serviciile furnizate sunt conforme cu contractul sau acordarea acestora a dreptului exclusiv de a interpreta orice clauză din contract;

               (n)

               limitarea obligației vânzătorului sau furnizorului de a respecta angajamentele asumate de către agenții acestora sau asumarea angajamentelor de către aceștia, cu condiția respectării unei anumite formalități;

               (o)

               obligarea consumatorului să își îndeplinească toate obligațiile, chiar în cazul în care vânzătorul sau furnizorul nu își respectă obligațiile corespondente;

               (p)

               acordarea posibilității vânzătorului sau furnizorului de a-și transfera drepturile și obligațiile prevăzute de contract, în cazul în care această acțiune poate servi la reducerea garanțiilor pentru consumator, fără acordul acestuia din urmă;

               (q)

               excluderea sau obstrucționarea dreptului consumatorului de a introduce acțiuni în justiție sau de a exercita orice altă cale de atac, în special prin solicitarea consumatorului să sesizeze exclusiv o curte de arbitraj care nu este reglementată de dispozițiile legale, restricționând în mod nejustificat dovezile aflate la dispoziția lui sau impunându-i sarcina probei care, în conformitate cu legislația aplicabilă, trebuie să îi revină altei părți la contract.

         2.   Domeniul de aplicare al literelor (g), (j) și (l)

               (a)

               Litera (g) nu aduce atingere clauzelor prin care un furnizor de servicii financiare își rezervă dreptul de a pune capăt în mod unilateral unui contract cu durată nedeterminată, fără notificare, în cazul în care există un motiv justificat, cu condiția ca furnizorul să aibă obligația de a informa de îndată cealaltă parte contractantă sau celelalte părți contractante în această privință.

               (b)

               Litera (j) nu aduce atingere clauzelor în temeiul cărora un furnizor de servicii financiare își rezervă dreptul de a modifica rata dobânzii plătibile de către consumator sau datorate acestuia din urmă, sau valoarea altor taxe pentru servicii financiare, fără notificare, în cazul în care există un motiv întemeiat, cu condiția ca furnizorul să aibă obligația de a informa cealaltă parte contractantă sau celelalte părți contractante în această privință cu prima ocazie și ca acestea din urmă să aibă libertatea de a rezilia contractul de îndată.
               De asemenea, litera (j) nu aduce atingere clauzelor în temeiul cărora un vânzător sau furnizor își rezervă dreptul de a modifica unilateral clauzele unui contract cu durată nedeterminată, cu condiția ca acesta să aibă obligația de a-l informa pe consumator cu un preaviz rezonabil și ca consumatorul să aibă libertatea de a rezilia contractul.

               (c)

               Literele (g), (j) și (l) nu se aplică:

                           —

                           tranzacțiilor cu valori mobiliare, instrumente financiare și alte produse sau servicii, în cazul în care prețul este legat de fluctuațiile cotației bursiere sau a indicelui bursier sau ale unei rate de pe piața financiară pe care vânzătorul sau furnizorul nu le pot controla;

                           —

                           contractelor pentru cumpărarea sau vânzarea de devize, cecuri de călătorie sau ordine de plată internaționale emise în devize.

               (d)

               Litera (l) nu aduce atingere clauzelor de indexare a prețurilor, în cazurile în care acestea sunt conforme cu legea, cu condiția ca metoda în conformitate cu care variază prețurile să fie descrisă în mod explicit.


title: Directiva 94/36/CE a Parlamentului European și a Consiliului din 30 iunie 1994 privind coloranții autorizați pentru utilizarea în produsele alimentare

text:
               13/Volumul 14

               RO

               Jurnalul Ofícial al Uniunii Europene

               187

         31994L0036

               L 237/13

               JURNALUL OFÍCIAL AL UNIUNII EUROPENE

      DIRECTIVA 94/36/CE A PARLAMENTULUI EUROPEAN ȘI A CONSILIULUI

   din 30 iunie 1994
   privind coloranții autorizați pentru utilizarea în produsele alimentare
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 100a,
   având în vedere Directiva 89/107/CEE a Consiliului din 21 decembrie 1988 de apropiere a legislațiilor statelor membre privind aditivii alimentari autorizați pentru produsele alimentare destinate consumului uman (1), în special articolul 3 alineatul (2),
   având în vedere propunerea Comisiei (2),
   având în vedere avizul Comitetului Economic și Social (3),
   hotărând în conformitate cu procedura menționată la articolul 189b din tratat (4),
   întrucât diferențele dintre legislațiile interne referitoare la condițiile de utilizare a coloranților alimentari îngrădesc libera circulație a produselor alimentare; întrucât acest lucru poate genera condiții de concurență neloială;
   întrucât ar trebui ca principala condiție pentru normele privind aditivii alimentari menționați anterior și condițiile de utilizare a acestora să fie necesitatea protejării și informării consumatorilor;
   întrucât un aditiv alimentar se poate utiliza doar dacă se dovedește că este necesar din punct de vedere tehnologic și că nu este dăunător sănătății;
   întrucât coloranții se utilizează pentru restabilirea aspectului original al produselor alimentare a căror culoare este afectată de prelucrare, depozitare, ambalare și distribuție, fiind posibil ca prin aceasta să fi fost afectat aspectul acceptabil;
   întrucât coloranții se utilizează pentru a conferi produselor alimentare un aspect mai atrăgător și pentru a ajuta la identificarea aromelor asociate în mod normal anumitor alimente și pentru a conferi culoare produselor alimentare altfel incolore;
   întrucât este necesară includerea anumitor coloranți pentru marcarea sanitară a cărnii, sub responsabilitatea agenților veterinari, în conformitate cu Directiva 91/497/CEE (5), în special capitolul XI din anexa I;
   întrucât ar trebui să se utilizeze numai coloranții reglementați de prezenta directivă pentru decorarea ouălor sau pentru ștampilarea ouălor în conformitate cu măsurile prevăzute de Regulamentul (CEE) nr. 1274/91 (6);
   întrucât coloranții se utilizează pentru intensificarea culorilor existente ale produsele alimentare;
   întrucât se consideră, în general, că produsele alimentare neprelucrate și anumite produse alimentare de bază nu ar trebui să conțină aditivi alimentari;
   întrucât, având în vedere cele mai recente informații științifice și toxicologice privind aditivii, unii dintre aceștia trebuie să fie permiși doar în anumite produse alimentare și în anumite condiții de utilizare;
   întrucât este necesară stabilirea unor norme stricte pentru folosirea aditivilor în alimentele pentru sugari și copii mici;
   întrucât, pentru substanțele care nu se supun încă dispozițiilor comunitatre, se consultă Comitetul științific pentru alimentație umană;
   întrucât este de dorit ca la adoptarea unei decizii privind apartenența unui produs alimentar la o anumită categorie de alimente să se consulte Comitetul permanent pentru produse alimentare;
   întrucât prezenta directivă înlocuiește parțial Directiva Consiliului din 23 octombrie 1962 de apropiere a legislațiilor statelor membre privind substanțele colorante autorizate în produsele alimentare destinate consumului uman (7);
   întrucât se propun, pe de o parte, modificarea criteriilor de puritate existente privind substanțele colorante și, pe de altă parte, specificații noi, dacă nu există criterii de puritate, conform procedurii prevăzute la articolul 11 din Directiva 89/107/CEE;
   întrucât, pentru protecția consumatorilor, Comunitatea ar trebui să promoveze cercetarea cu privire la posibilele efecte, inclusiv cele de natură cumulativă și sinergetică, ale coloranților utilizați în industria alimentară asupra stării de sănătate a oamenilor, cu trimitere specială la cei suspecți de efecte dăunătoare,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă este o directivă specială ce constituie o parte a directivei complete în sensul articolului 3 din Directiva 89/107/CEE.
   (2)   În sensul prezentei directive, „coloranți” înseamnă substanțele care intensifică sau redau culoarea produselor alimentare și includ componente naturale ale produselor alimentare și surse naturale care, în mod normal, nu se consumă ca atare în alimentație și nu se utilizează ca ingrediente caracteristice ale alimentelor.
   În sensul prezentei directive, coloranți sunt acele preparate care se obțin din produse alimentare și din alte substanțe naturale prin extracții fizice și/sau chimice pentru extragerea selectivă a pigmenților în raport cu elementele componente nutritive sau aromatice.
   (3)   Cu toate acestea, nu se consideră coloranți în sensul prezentei directive substanțele enumerate în continuare:

               —

               produsele alimentare, fie deshidratate, fie în formă concentrată și aromele încorporate în procesul de fabricare a produselor alimentare compuse, datorită proprietăților aromatice, savuroase sau nutritive ale acestora, coroborate cu un efect secundar de colorare, cum sunt ardeiul iute, șofranul de India și șofranul;

               —

               coloranții care se utilizează pentru colorarea părților exterioare necomestibile ale produselor alimentare, precum ceara de pe brânzeturi și membrana mezelurilor.

         Articolul 2
   (1)   Pentru colorarea produselor alimentare, se permite numai utilizarea substanțelor menționate la anexa I.
   (2)   Se admite utilizarea coloranților doar în cadrul produselor alimentare menționate la anexele III, IV și V și în condițiile specificate în acestea; în aceleași produse alimentare menționate anterior, coloranții se pot folosi pentru scopuri speciale, în conformitate cu Directiva 89/398/CEE (8).
   (3)   Nu se admite utilizarea coloranților în produsele alimentare enumerate în anexa II, cu excepția cazului în care acest lucru este prevăzut în mod special la anexa III, IV sau V.
   (4)   Coloranții care se admit doar pentru anumite întrebuințări sunt menționați la anexa IV.
   (5)   Coloranții care se admit în mod obișnuit în produsele alimentare sunt menționați la anexa V, împreună cu condițiile de utilizare a acestora.
   (6)   Conținuturile maxime indicate în anexe:

               —

               se referă la produsele alimentare preparate conform instrucțiunilor de folosire;

               —

               se referă la cantitățile de principiu colorant conținut în preparatul colorant.

         (7)   În anexele la prezenta directivă „quantum satis” reprezintă nespecificarea unui conținut maxim. Cu toate acestea, substanțele colorante se folosesc conform bunei practici de producție la un conținut care nu îl depășește pe cel necesar realizării scopului propus și cu condiția să nu inducă în eroare consumatorul.
   (8)   Pentru marcarea sanitară în conformitate cu Directiva 91/497/CEE și pentru alte marcaje necesare pe produsele din carne, se admite numai utilizarea coloranților maron HT (E 155), albastru strălucitor FCF (E 133) sau roșu Allura AC (E 129) sau a unui amestec corespunzător din albastru strălucitor FCF (E 133) și roșu Allura AC (E 129).
   (9)   Se admit doar coloranții menționați în anexa I pentru colorarea decorativă a cojilor de ouă sau pentru ștampilarea cojilor de ouă în conformitate cu Regulamentul (CEE) nr. 1274/91.
   (10)   Se permite comercializarea direct către consumatori doar a coloranților menționați la anexa I, cu excepția următorilor coloranți: E 123, E 127, E 128, E 154, E 160b, E 161g, E 173 și E 180.
   (11)   În sensul prezentei directive, „neprelucrat” înseamnă faptul că produsele alimentare nu au suferit un tratament care să modifice substanțial starea originală a acestora. Cu toate acestea, acestea pot fi, de exemplu, împărțite, porționate, dezosate, tocate, jupuite, curățate, decojite, tăiate în bucăți mici, tăiate, fasonate, congelate, refrigerate, răcite, decorticate sau dezghiocate, ambalate sau neambalate.
   Articolul 3
   Fără a aduce atingere altor dispoziții comunitare, se admite prezența unui colorant într-un produs alimentar:

               —

               altul decât cele menționate în anexa II, în măsura în care colorantul este permis în unul dintre ingredientele produsului alimentar compus
               sau

               —

               în cazul în care acesta este destinat utilizării pentru prepararea unui singur produs alimentar compus și în măsura în care acest produs alimentar compus îndeplinește dispozițiile prezentei directive.

         Articolul 4
   În conformitate cu procedura prevăzută la articolul 5, se poate decide dacă un anumit produs alimentar aparține categoriilor de alimente menționate în anexe și ce substanțe sunt catalogate drept coloranți în sensul articolului 1.
   Articolul 5
   (1)   În cazul în care trebuie urmată procedura stabilită în prezentul articol, Comisia este sprijinită de Comitetul permanent pentru produse alimentare instituit prin Decizia 69/414/CEE (9), denumit în continuare „comitet”.
   (2)   Președintele sesizează comitetul, fie din proprie inițiativă, fie la inițiativa reprezentantului unui stat membru.
   (3)   Reprezentantul Comisiei prezintă comitetului un proiect cu măsurile care urmează să fie adoptate. Comitetul își prezintă avizul cu privire la acest proiect în termenul pe care președintele îl poate stabili în funcție de urgența subiectului în cauză. Avizul este emis cu majoritatea prevăzută la articolul 148 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre în comitet sunt ponderate conform dispozițiilor prevăzute la articolul menționat anterior. Președintele nu participă la vot.

               (4)

                           (a)

                           Comisia adoptă măsurile avute în vedere, în cazul în care acestea sunt conforme cu avizul comitetului.

                           (b)

                           În cazul în care măsurile avute în vedere nu sunt conforme cu avizul comitetului sau în absența avizului, Comisia trimite Consiliului, fără întârziere, o propunere cu privire la măsurile care trebuie adoptate. Consiliul hotărăște cu majoritate calificată.

         Dacă, la expirarea unui termen de trei luni de la data notificării Consiliului, acesta nu ia o hotărâre, măsurile propuse sunt adoptate de Comisie.
   Articolul 6
   În termen de trei ani de la adoptarea prezentei directive, statele membre stabilesc un sistem de supraveghere a consumului și utilizării coloranților și prezintă Comisiei un raport cu privire la rezultatele acesteia.
   Comisia prezintă Parlamentului European, în termen de cinci ani de la adoptarea prezentei directive, un raport cu privire la schimbările intervenite pe piața coloranților, proporțiile în care sunt utilizați și consumul acestora.
   În conformitate cu dispozițiile generale de la punctul 4 din anexa II la Directiva 89/107/CEE, Comisia revizuiește, în termen de cinci ani de la adoptarea prezentei directive, dispozițiile prezentei directive referitoare la condițiile de utilizare și propune modificări, după caz.
   Articolul 7
   Articolele 1-7, articolul 8 alineatul (1) a doua liniuță și alineatul (2) și articolele 9-15 din Directiva din 23 octombrie 1962 privind substanțele colorante se abrogă.
   Trimiterile la dispozițiile abrogate se interpretează ca trimiteri la dispozițiile corespunzătoare din prezenta directivă.
   Articolul 8
   La data intrării în vigoare a prezentei directive, Comisia lansează, în cooperare cu Parlamentul European, ministerele naționale, industriile alimentare și comerțul și cu asociațiile consumatorilor, o campanie de informare a consumatorilor cu privire la procedurile de evaluare și autorizare a coloranților permiși și semnificația sistemului de numerotare cu „E”.
   Articolul 9
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1995 pentru:

               —

               a permite, până la 31 decembrie 1995, comercializarea și utilizarea produselor conforme prezentei directive;

               —

               a interzice, până la 30 iunie 1996, comercializarea și utilizarea produselor care nu sunt conforme prezentei directive; produsele plasate pe piață sau etichetate anterior datei menționate, care nu sunt conforme prezentei directive, se pot comercializa, cu toate acestea, până la epuizarea stocurilor.

         Statele membre informează de îndată Comisia cu privire la aceasta.
   (2)   Atunci când statele membre adoptă actele menționate la alineatul (1), acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 10
   Prezenta directivă intră în vigoare la data publicării sale în Jurnalul Oficial al Comunităților Europene.

   Articolul 11
   Prezenta directiva se adresează statelor membre.

      Adoptată la Bruxelles, 30 iunie 1994.

            Pentru Parlamentul European

            Președintele

         E. KLEPSCH

            Pentru Consiliu

            Președintele

         A. BALTAS

      (1)  JO L 40, 11.2.1989, p. 27. Directivă, astfel cum a fost modificată prin Directiva 94/34/CE (JO L 237, 10.9.1994, p. 1).

      (2)  JO C 12, 8.1.1992, p. 7.

      (3)  JO C 313, 30.11.1992, p. 1.

      (4)  Avizul Parlamentului European din 10 martie 1993 (JO C 115, 26.4.1993, p. 105), confirmat la 2 decembrie 1993 (JO C 342, 20.12.1993), Poziția comună a Consiliului din 9 martie 1994 (nepublicată încă în Jurnalul Oficial) și Decizia Parlamentului European din 9 martie 1994 (JO C 91, 28.3.1994, p. 79).

      (5)  JO 268, 24.9.1991, p. 69. Directivă, astfel cum a fost modificată prin Directiva 92/5/CEE (JO L 57, 2.3.1992, p. 1).

      (6)  Regulamentul (CEE) nr. 1274/91 al Comisiei din 15 mai 1991 de introducere a normelor de aplicare a Regulamentului (CEE) nr. 1907/90 privind anumite norme de comercializare a ouălor (JO L 121, 16.5.1991, p. 11). Regulament, astfel cum a fost modificat ultima dată prin Regulamentul (CE) nr. 1259/94 (JO L 137, 1.6.1994, p. 54).

      (7)  JO 115, 11.11.1962, p. 2645/62. Directivă, astfel cum a fost modificată ultima dată prin Directiva 85/7/CEE (JO L 2, 3.1.1985, p. 22).

      (8)  JO L 186, 30.6.1989, p. 27.

      (9)  JO L 291, 19.11.1969, p. 9.
   ANEXA I
   LISTA COLORANȚILOR ALIMENTARI PERMIȘI
   Notă: Lacurile de aluminiu preparate din coloranții menționați în prezenta anexă sunt autorizați.

               Nr. CE

               Denumirea comună

               Nr. din indexul de culori (1) sau descrierea

               E 100

               Curcumină

               75300

               E 101

                           (i)

                           Riboflavină

                           (ii)

                           Riboflavină -5′-fosfat

               E 102

               Tartrazină

               19140

               E 104

               Galben de chinolină

               47005

               E 110

               Galben apus de soare FCF Galben portocaliu S

               15985

               E 120

               Cochineal, acid carminic, carmine

               75470

               E 122

               Azorubin, Carmoizină

               14720

               E 123

               Amaranth

               16185

               E 124

               Ponceau 4R, Roșu cochineal A

               16255

               E 127

               Eritrozină

               45430

               E 128

               Roșu 2G

               18050

               E 129

               Roșu allura AC

               16035

               E 131

               Albastru lac V

               42051

               E 132

               Indigotin, indigo carmin

               73015

               E 133

               Albastru strălucitor FCF

               42090

               E 140

               Clorofile și clorofiline:

                           (i)

                           Clorofile

                           (ii)

                           Clorofiline

               75810
               75815

               E 141

               Complecși ai clorofilelor și clorofilinelor cu cuprul

                           (i)

                           Complecși ai clorofilelor cu cuprul

                           (ii)

                           Complecși ai clorofilinelor cu cuprul

               75815

               E 142

               Coloranți verzi S

               44090

               E 150a

               Caramel simplu (2)

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               E 151

               Negru strălucitor BN, Negru PN

               28440

               E 153

               Cărbune vegetal

               E 154

               Maron FK

               E 155

               Maron HT

               20285

               E 160a

               Caroteni:

                           (i)

                           Amestec de caroteni

                           (ii)

                           Beta-caroten

               75130
               40800

               E 160b

               Annatto, bixină, norbixină

               75120

               E 160c

               Extract de ardei iute, capsantin, capsorubin

               E 160d

               Licopen

               E 160e

               Beta-apo-8′-carotenal (C 30)

               40820

               E 160f

               Esterul etilic al acidului beta-apo-8′-carotenic (C 30)

               40825

               E 161b

               Luteină

               E 161g

               Cantaxantină

               E 162

               Roșu din sfeclă roșie, betanină

               E 163

               Antocianine

               Preparate prin metode fizice din fructe și legume

               E 170

               Carbonat de calciu

               77220

               E 171

               Dioxid de titan

               77891

               E 172

               Oxizi și hidroxizi de fier

               77491
               77492
               77499

               E 173

               Aluminiu

               E 174

               Argint

               E 175

               Aur

               E 180

               Litolrubină BK

      (1)  Numerele din indexul de culori sunt luate din a treia ediție din 1982 a Indexului de culori, volumele 1-7, 1315. De asemenea, modificările 37-40 (125), 41-44 (127-50), 45-48 (130), 49-52 (132-50), 53-56 (135).

      (2)  Termenul de caramel se referă la produsele de culoare maron mai mult sau mai puțin intens care sunt destinate pentru colorare. Nu corespunde produsului zaharos aromat obținut prin încălzirea zahărului și care se folosește pentru aromatizarea alimentelor (de exemplu, produse de cofetărie, patiserie, băuturi alcoolice).
   ANEXA II
   PRODUSELE ALIMENTARE LA CARE NU ESTE PERMIS ADAOSUL DE COLORANȚI, CU EXCEPȚIA CAZURILOR SPECIFICATE ÎN ANEXA III, IV SAU V
   (Descrierile din anexa II nu aduc atingere principiului „report” pentru produsele care conțin ingrediente proprii de colorare).
   1.   Produse alimentare neprelucrate
   2.   Toate apele îmbuteliate sau ambalate
   3.   Lapte, semi-smântânit sau smântânit, pasteurizat sau sterilizat [inclusiv sterilizare TFI (temperaturi foarte înalte)]
   4.   Lapte cu ciocolată
   5.   Lapte fermentat (nearomat)
   6.   Lapte conservat conform Directivei 76/118/CEE
   7.   Zară (nearomată)
   8.   Smântână și smântână praf (nearomate)
   9.   Uleiuri și grăsimi de origine animală sau vegetală
   10.   Ouă și produse din ouă conform articolului 2 alineatul (1) din Directiva 89/437/CEE
   11.   Făină și alte produse de morărit și amidon
   12.   Pâine și produse similare
   13.   Paste făinoase și gnocchi
   14.   Zahăr, inclusiv toate mono- și dizaharidele
   15.   Pastă de tomate și tomate conservate în cutii sau sticle
   16.   Sosuri pe bază de tomate
   17.   Sucuri din fructe și nectar de fructe conform Directivei 75/726/CEE și sucuri din legume
   18.   Fructe, legume (inclusiv cartofi) și ciuperci – conservate în cutii, sticle sau deshidratate; fructe, legume (inclusiv cartofi) și ciuperci prelucrate
   19.   Gemuri extra, jeleuri extra și piure de castane conform Directivei 79/693/CEE; crème de pruneaux
   20.   Pește, moluște și crustacee, carne, carne de pui și de vânat, precum și preparate din acestea, dar fără produse preparate care le conțin ca ingrediente
   21.   Produse din cacao și componente de ciocolată din produsele de ciocolată menționate la Directiva 73/241/CEE
   22.   Cafea prăjită, ceai, cicoare; extrase din ceai și cicoare; preparate din ceaiuri, plante, fructe și cereale pentru infuzii, precum și amestecuri sau amestecuri instant din aceste produse
   23.   Sare, înlocuitori de sare, condimente și amestecuri de condimente
   24.   Vin și alte produse conform Regulamentului (CEE) nr. 822/87
   25.   Korn, Kornbrand, băuturi spirtoase din fructe, rachiu din fructe, Ouzo, Grappa, Tsikoudia din Creta, Tsipouro din Macedonia, Tsipouro din Tesalia, Tsipouro din Tyrnavos, Eau de vie de marc Marque nationale luxembourgeoise, Eau de vie de seigle Marque naționale luxembourgeoise, London gin, conform Regulamentului (CEE) nr. 1576/89
   26.   Sambuca, Maraschino și Mistra, conform Regulamentului (CEE) nr. 1180/91
   27.   Sangria, Clarea și Zurra, conform Regulamentului (CEE) nr. 1601/91
   28.   Oțet din vin
   29.   Alimente pentru sugari și copii mici, conform Directivei 89/398/CEE, inclusiv alimentele pentru sugari și copiii mici bolnavi
   30.   Miere
   31.   Malț și produse din malț
   32.   Brânză maturată și nematurată (nearomată)
   33.   Unt din lapte de oaie și capră.
   ANEXA III
   PRODUSE ALIMENTARE LA CARE SE PERMITE DOAR ADAOSUL DE ANUMIȚI COLORANȚI

               Produsele alimentare

               Colorantul permis

               Conținutul maxim

               Pâine din malț

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               Bere

               E 150a

               Caramel simplu

                  quantum satis

               Cidru bouché

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               Unt (inclusiv unt cu conținut redus de grăsime și unt concentrat)

               E 160a

               Caroteni

                  quantum satis

               Margarină, minarină, alte emulsii grase și grăsimi, în principal fără apă

               E 160a

               Caroteni

                  quantum satis

               E 100

               Curcumină

                  quantum satis

               E 160b

               Annatto, bixină, norbixină

               10 mg/kg

               Brânză Sage Derby

               E 140

               Clorofile, Clorofiline

                  quantum satis

               E 141

               Complecși ai clorofilelor și clorofilinelor cu cuprul

               Brânză maturată portocalie, galbenă și albă bucăți; brânză prelucrată nearomată

               E 160a

               Caroteni

                  quantum satis

               E 160c

               Extract de ardei iute

               E 160b

               Annatto, bixină, norbixină

               15 mg/kg

               Brânză roșie Leicester

               E 160b

               Annatto, bixină, norbixină

               50 mg/kg

               Brânză Mimolette

               E 160b

               Annatto, bixină, norbixină

               35 mg/kg

               Brânză Morbier

               E 153

               Carbon vegetal

                  quantum satis

               Brânză marmorată roșie

               E 120

               Cochineal, acid carminic, carmine

               125 mg/kg

               E 163

               Antocianine

                  quantum satis

               Oțet

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               Whisky, Whiskey, alcool din cereale (altul decât Korn sau Kornbrand sau Eau de vie de seigle Marque nationale luxembourgeoise), băuturi spirtoase din vin, rom, Brandy, Weinbrand, marc de struguri, băuturi spirtoase din marc de struguri (altele decât Tsikoudia și Tsipouro și Eau de vie de marc Marque naționale luxembourgeoise), Grappa invecchiata, Bagaceira velha conform Regulamentului (CEE) nr. 1576/89

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               Băuturi aromatizate pe bază de vin (cu excepția bitterului gazos) și vinuri aromatizate conform Regulamentului (CEE) nr. 1601/91

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               Americano

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               E 163

               Atocianine

               E 100

               Curcumină

               100 mg/l (individual sau în combinație)

               E 101

                           (i)

                           Riboflavină

                           (ii)

                           Riboflavină -5′-fosfat

               E 102

               Tartrazină

               E 104

               Galben de chinolină

               E 120

               Cochineal, acid carminic, carmine

               E 122

               Azorubin, carmoizină

               E 123

               Amaranth

               E 124

               Ponceau 4R

               Bitter gazos, bitter vino conform Regulamentului (CEE) nr. 1601/91

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               E 100

               Curcumină

               100 mg/l (individual sau în combinație)

               E 101

                           (i)

                           Riboflavină

                           (ii)

                           Riboflavină -5′-fosfat

               E 102

               Tartrazină

               E 104

               Galben de chinolină

               E 110

               Galben apus de soare FCF
               Galben portocaliu S

               E 120

               Cochineal, acid carminic, carmine

               E 122

               Azorubin, carmoizină

               E 123

               Amaranth

               E 124

               Ponceau 4R

               E 129

               Roșu allura AC

               Vinuri licoroase și vinuri licoroase de calitate produse în regiuni determinate

               E 150a

               Caramel simplu

                  quantum satis

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               Legume în oțet, saramură sau ulei (cu excepția măslinelor)

               E 101

                           (i)

                           Riboflavină

                           (ii)

                           Riboflavină -5′-fosfat

                  quantum satis

               E 140

               Clorofile, clorofiline

               E 150a

               Caramel simplu

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               E 141

               Complecși ai clorofilelor și clorofilinelor cu cuprul

               E 160a

               Caroteni:

                           (i)

                           amestec de caroteni

                           (ii)

                           beta-caroten

               E 162

               Roșu din sfeclă roșie, betanină

               E 163

               Antocianine

               Cereale pentru micul dejun, extruse, expandate și/sau cu aromă de fructe

               E 150c

               Caramel de amoniu

                  quantum satis

               E 160a

               Caroteni

                  quantum satis

               E 160b

               Annatto, bixină, norbixină

               25 mg/kg

               E 160c

               Extras de ardei iute, capsantin, capsorubin

                  quantum satis

               Cereale pentru micul dejun cu aromă de fructe

               E 120

               Cochineal, acid carminic, carmine

               200 mg/kg (individual sau în combinație)

               E 162

               Roșu din sfeclă roșie, betanină

               E 163

               Antocianine

               Gemuri, jeleuri și marmelade conform Directivei 76/693/CEE și alte preparate similare din fructe inclusiv produse cu conținut scăzut de calorii

               E 100

               Curcumină

                  quantum satis

               E 140

               Clorofile, clorofiline

               E 141

               Complecși ai clorofilelor și clorofilinelor cu cuprul

               E 150a

               Caramel simplu

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               E 160a

               Caroteni:

                           (i)

                           amestec de caroteni

                           (ii)

                           beta-caroten

               E 160c

               Extras de ardei iute, capsantină, capsorubină

               E 162

               Roșu din sfeclă roșie, betanină

               E 163

               Antocianină

               E 104

               Galben de chinolină

               100 mg/kg (individual sau în combinație)

               E 110

               Galben apus de soare

               E 120

               Cochineal, acid carminic, carmine

               E 124

               Ponceau 4R, cochineal

               E 142

               Verde S

               E 160d

               Licopen

               E 161b

               Luteină

               Cârnați, paté și aspic

               E 100

               Curcumină

               20 mg/kg

               E 120

               Cochineal, acid carminic, carmine

               100 mg/kg

               E 150a

               Caramel simplu

                  quantum satis

               E 150b

               Caramel de sulfit caustic

                  quantum satis

               E 150c

               Caramel de amoniu

                  quantum satis

               E 150d

               Caramel de sulfit de amoniu

                  quantum satis

               E 160a

               Caroteni

               20 mg/kg

               E 160c

               Extras de ardei iute, capsantină, capsorubină

               10 mg/kg

               E 162

               Roșu din sfeclă roșie, betanină

                  quantum satis

               Carne pentru gustări

               E 129

               Roșu allura

               25 mg/kg

               Cârnați pentru micul dejun cu un conținut minim de cereale de 6 %

               E 129

               Roșu allura

               25 mg/kg

               Carne pentru burgheri cu un conținut minim de cereale și/sau cereale de 4 %

               E 120

               Cochineal, acid carminic, carmine

               100 mg/kg

               E 150a

               Caramel simplu

                  quantum satis

               E 150b

               Caramel de sulfit caustic

                  quantum satis

               E 150c

               Caramel de amoniu

                  quantum satis

               E 150d

               Caramel de sulfit de amoniu

                  quantum satis

               Cârnați Chorizo Salchichon

               E 120

               Cochineal, acid carminic, carmine

               200 mg/kg

               E 124

               Ponceau 4R, Cochineal

               250 mg/kg

               Sobrasada

               E 110

               Galben apus de soare FC

               135 mg/kg

               E 124

               Ponceau 4R, cochineal

               200 mg/kg

               Pasturmas (învelișul exterior comestibil)

               E 100

               Curcumină

                  quantum satis

               E 101

                           (i)

                           Riboflavonă

                           (ii)

                           Riboflavonă -5′-fosfat

               E 120

               Cochineal, acid carminic, carmine

               Granule și fulgi de cartofi uscați

               E 100

               Curcumină

                  quantum satis

               Păsat prelucrat și mazăre de grădină (conserve)

               E 102

               Tartrazină

               100 mg/kg

               E 133

               Albastru strălucitor

               20 mg/kg

               E 142

               Verde S

               10 mg/kg

         ANEXA IV
   COLORANȚI PERMIȘI DOAR PENTRU ANUMITE UTILIZĂRI

               Colorantul

               Produsul alimentar

               Conținutul maxim

               E 123

               Amaranth

               Vinuri aperitiv, băuturi spirtoase, inclusiv produse cu mai puțin de 15 % alcool în volum

               30 mg/l

               Icre de pește

               30 mg/kg

               E 127

               Eritrozină

               Cocteil de vișine și vișine zaharisite

               200 mg/kg

               Vișine Bigarreaux în sirop și în cocteiluri

               150 mg/kg

               E 128

               Roșu 2G

               Cârnați pentru micul dejun cu un conținut minim de cereale de 6 %

               20 mg/kg

               Carne pentru burgheri cu un conținut minim de legume și/sau cereale de 4 %

               E 154

               Maron FK

               Scrumbii afumate

               20 mg/kg

               E 161g

               Cantaxantină

               Saucisses de Strasbourg

               15 mg/kg

               E 173

               Aluminiu

               Stratul exterior al produselor de cofetărie din zahăr pentru decorarea prăjiturilor și a produselor de patiserie

                  quantum satis

               E 174

               Argint

               Stratul exterior al produselor de cofetărie

                  quantum satis

               Decorarea ciocolatelor

               Lichioruri

               E 175

               Aur

               Stratul exterior al produselor de cofetărie

                  quantum satis

               Decorarea ciocolatelor

               Lichioruri

               E 180

               Litolrubin BK

               Crusta comestibilă la brânzeturi

                  quantum satis

               E 160b

               Annatto, bixină, norbixină

               Margarină, minarină, alte emulsii grase și grăsimi fără apă

               10 mg/kg

               Decorațiuni și straturi de acoperire

               20 mg/kg

               Produse fine de patiserie

               10 mg/kg

               Înghețate comestibile

               20 mg/kg

               Lichioruri, inclusiv băuturi fortifiante cu mai putin de 15 % alcool în volum

               10 mg/kg

               Brânzeturi prelucrate aromate

               15 mg/kg

               Brânzeturi maturate de culoare portocalie,
               galbenă și albă

               15 mg/kg

               Deserturi

               10 mg/kg

               „Snacks”: produse uscate, condimentate, din cartofi, cereale sau amidon:

                           –

                           produse snack extruse sau expandate condimentate

               20 mg/kg

                           –

                           alte produse snack și nuci acoperite cu un strat condimentat

               10 mg/kg

               Pește afumat

               10 mg/kg

               Crustă de brânzeturi și membrane de mezeluri comestibile

               20 mg/kg

               Brânză Leicester roșie

               50 mg/kg

               Brânză Mimolette

               35 mg/kg

               Cereale pentru micul dejun extruse, expandate și/sau cu aromă de fructe

               25 mg/kg

         ANEXA V
   COLORANȚII PERMIȘI ÎN ALTE PRODUSE ALIMENTARE DECÂT CELE MENȚIONATE LA ANEXELE II ȘI III
   PARTEA 1
   Se permite utilizarea următorilor coloranți în produsele alimentare menționate la partea 2 din anexa V și în toate celelalte produse alimentare, care nu au fost menționate în anexele II și III la quantum satis.

               E 101

                           (i)

                           Riboflavină

                           (ii)

                           Riboflavină -5′-fosfat

               E 140

               Clorofile, clorofiline

               E 141

               Complecși ai clorofilelor și clorofilinelor cu cuprul

               E 150a

               Caramel simplu

               E 150b

               Caramel de sulfit caustic

               E 150c

               Caramel de amoniu

               E 150d

               Caramel de sulfit de amoniu

               E 153

               Carbon vegetal

               E 160a

               Caroteni

               E 160c

               Extras de ardei iute, capsantină, capsorubină

               E 162

               Roșu din sfeclă roșie, betanină

               E 163

               Antocianine

               E 170

               Carbonat de calciu

               E171

               Dioxid de titan

               E 172

               Oxizi și hidroxizi de fier

         PARTEA 2
   Se permite utilizarea coloranților enumerați în continuare, singuri sau în combinație, în alimentele prezentate în tabelul următor până la un conținut maxim specificat în tabel. Totuși, pentru băuturile nealcoolice aromate, înghețate comestibile, deserturi, produse fine de patiserie și cofetărie, coloranții se pot folosi până la limita indicată în tabelul respectiv, dar cantitățile din fiecare dintre coloranții E 110, E 122, E 124 și E 155 nu pot depăși 50 mg/kg sau mg/l.

               E 100

               Curcumină

               E 102

               Tartrazină

               E 104

               Galben chinolină

               E 110

               Galben apus de soare FCF, Galben portocaliu S

               E 120

               Cochineal, acid carminic, carmine

               E 122

               Azorubin, carmoizină

               E 124

               Ponceau 4R, cochineal roșu A

               E 129

               Roșu allura AC

               E 131

               Albastru lac V

               E 132

               Indigotin, indigo carmin

               E 133

               Albastru strălucitor FCF

               E 142

               Verde S

               E 151

               Negru strălucitor BN, negru PN

               E 155

               Maron HT

               E 160d

               Licopenă

               E 160e

               Beta-apo-8′-carotenă (C 30)

               E 160f

               Esterul etilic al acidului Beta-apo-8′-carotenic (C 30)

               E 161b

               Luteină

               Produsul alimentar

               Conținutul maxim

               Băuturi nealcoolice aromate

               100 mg/l

               Fructe și legume zaharisite, Mostarda di frutta

               200 mg/kg

               Conserve de fructe roșii

               200 mg/kg

               Produse de cofetărie

               300 mg/kg

               Decorațiuni și straturi de acoperire

               500 mg/kg

               Produse fine de patiserie (de exemplu, viennoiserie, biscuiți, prăjituri și napolitane)

               200 mg/kg

               Înghețate comestibile

               150 mg/kg

               Brânză aromată prelucrată

               100 mg/kg

               Deserturi, inclusiv produsele lactate aromate

               150 mg/kg

               Sosuri, condimente (de exemplu, praf de curry, tandoori), murături, mirodenii, chutney (condiment anglo-indian) și piccalilli (murături în muștar și oțet)

               500 mg/kg

               Muștar

               300 mg/kg

               Pastă de pește și de crustacee

               100 mg/kg

               Crustacee semipreparate

               250 mg/kg

               Înlocuitori de somon

               500 mg/kg

               Surimi

               500 mg/kg

               Icre de pește

               300 mg/kg

               Pește afumat

               100 mg/kg

               „Snacks”: produse uscate, condimentate, din cartofi, cereale sau amidon:

                           –

                           produse snack condimentate, extruse sau expandate

               200 mg/kg

                           –

                           alte produse snack condimentate și nuci acoperite cu un strat condimentat

               100 mg/kg

               Crustă de brânzeturi și membrane de mezeluri comestibile

                  quantum satis

               Formulă completă pentru controlul greutății, prevăzută să înlocuiască consumul zilnic total de hrană sau o masă

               50 mg/kg

               Formulă completă și suplimente nutritive prevăzute să se utilizeze sub supraveghere medicală

               50 mg/kg

               Suplimente alimentare/integratori dietetici lichizi

               100 mg/kg

               Suplimente alimentare/integratori dietetici solizi

               300 mg/kg

               Supe

               50 mg/kg

               Înlocuitori de carne și pește pe bază de proteine vegetale

               100 mg/kg

               Băuturi spirtoase (inclusiv produsele cu mai puțin de 15 % alcool în volum), cu excepția celor menționate la anexa II sau III

               200 mg/l

               Vinuri aromatizate, băuturi aromatizate pe bază de vin și cocteiluri din produse aromatizate din vin, menționate la Regulamentul (CEE) nr. 1601/91, cu excepția celor menționate la anexa II sau III

               200 mg/l

               Vinuri din fructe (acidulate sau nu)
               cidru (cu excepția cidrului bouche) și cidru de pere
               vinuri din fructe, cidru și cidru de pere aromatizate

               200 mg/l


title: Directiva Consiliului din 21 decembrie 1988 privind apropierea legislațiilor statelor membre referitoare la alimentele congelate rapid destinate consumului uman

text:
               13/Volumul 09

               RO

               Jurnalul Ofícial al Uniunii Europene

               25

         31989L0108

               L 040/34

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 decembrie 1988
   privind apropierea legislațiilor statelor membre referitoare la alimentele congelate rapid destinate consumului uman
   (89/108/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100a,
   având în vedere propunerea Comisiei,
   în cooperare cu Parlamentul European (1),
   având în vedere avizul Comitetului Economic și Social (2),
   întrucât fabricarea și comerțul alimentelor congelate rapid destinate alimentației umane, denumite în continuare „alimente congelate rapid”, ocupă un loc din ce în ce mai important în Comunitate;
   întrucât diferențele existente între legislațiile naționale referitoare la alimentele congelate rapid împiedică libera circulație a acestora; întrucât ele pot crea condiții de concurență inegale și au, din această cauză, un efect direct asupra instituirii și funcționării pieței comune;
   întrucât este, așadar, necesară apropierea acestor legislații;
   întrucât este necesar, în acest scop, să se acorde cel mai extins domeniu de aplicare normelor comunitare, extinzându-l la toate alimentele congelate rapid destinate alimentației umane și incluzând nu numai produsele destinate a fi livrate ca atare consumatorului final, precum și restaurantelor, spitalelor, cantinelor și colectivităților similare, ci și pe cele care trebuie să facă obiectul transformărilor sau prelucrărilor ulterioare;
   întrucât, totuși, aceste norme nu trebuie să se aplice unor produse care nu sunt prezentate în comerț ca alimente congelate rapid;
   întrucât este necesar, în orice caz, să se stabilească criterii generale pe care trebuie să le îndeplinească orice aliment congelat rapid;
   întrucât, prin urmare, dacă este necesar, vor putea să fie stabilite dispoziții particulare pentru anumite grupe de alimente congelate rapid, care să completeze criteriile generale în conformitate cu procedura aplicabilă fiecăruia dintre aceste grupuri;
   întrucât congelarea rapidă are drept scop păstrarea caracteristicilor intrinsece ale alimentelor printr-un proces de congelare rapidă și întrucât este necesar să se atingă, în toate punctele produsului, o temperatură egală cu sau mai mică de –18 °C;
   întrucât, la o temperatură de –18 °C, orice activitate microbiologică care ar putea altera calitatea unui produs alimentar este suspendată și întrucât rezultă de aici necesitatea de a menține cel puțin această temperatură, cu o anumită toleranță inevitabilă din punct de vedere tehnic, în timpul depozitării și distribuirii alimentelor congelate rapid înainte de punerea în vânzare către consumatorul final;
   întrucât unele creșteri ale temperaturii sunt inevitabile din motive tehnice și întrucât ele pot fi astfel tolerate, cu condiția să nu dăuneze calității produselor, ceea ce se poate asigura prin respectarea bunelor practici de depozitare și de distribuție, ținând seama, în special, de nivelul de rotație a stocurilor;
   întrucât performanțele anumitor echipamente tehnice utilizate în prezent pentru distribuția locală a alimentelor congelate rapid nu sunt de natură să asigure în toate cazurile respectarea integrală a limitelor de temperatură impuse prin prezenta directivă și întrucât trebuie deci să se prevadă un regim tranzitoriu care să permită amortizarea normală a materialului existent;
   întrucât prezenta directivă se poate limita la enunțarea obiectivelor care trebuie atinse în ceea ce privește atât echipamentul utilizat pentru operația de congelare rapidă, cât și temperaturile care trebuie respectate în instalațiile și echipamentele de antrepozitare, de manipulare, de transport și de distribuție;
   întrucât le revine statelor membre obligația de a se asigura, prin intermediul controalelor oficiale, că materialul utilizat răspunde acestor obiective;
   întrucât asemenea controale fac inutil orice sistem de certificare oficială pentru schimburile comerciale;
   întrucât este de dorit să se prevadă posibilitatea de a utiliza fluide criogene, ceea ce presupune contactul lor cu alimentele congelate rapid; întrucât aceste fluide trebuie deci să fie suficient de inerte pentru a nu ceda alimentelor constituenți într-o cantitate care ar putea prezenta un pericol pentru sănătatea umană, produce o modificare inacceptabilă a compoziției alimentelor sau altera caracterele lor organoleptice;
   întrucât, pentru a atinge acest obiectiv, este necesar să se stabilească lista substanțelor respective și să se fixeze criteriile de puritate, precum și condițiile utilizării lor;
   întrucât alimentele congelate rapid destinate consumatorului final, precum și restaurantelor, spitalelor, cantinelor și altor colectivități similare sunt supuse, în ceea ce privește etichetarea lor, normelor stabilite prin Directiva 79/112/CEE a Consiliului din 18 decembrie 1978 privind apropierea legislațiilor statelor membre referitoare la etichetarea, prezentarea și publicitatea produselor alimentare destinate consumatorului final (3), astfel cum a fost modificată ultima dată prin Directiva 86/197/CEE (4); întrucât prezenta directivă poate, prin urmare, să se limiteze la a prevedea mențiuni specifice în cazul alimentelor congelate rapid;
   întrucât, în scopul de a facilita schimburile, este necesar să se stabilească, de asemenea, norme de etichetare a alimentelor congelate rapid care nu sunt destinate a fi livrate ca atare consumatorului final, nici restaurantelor, spitalelor, cantinelor și altor colectivități similare;
   întrucât, pentru a simplifica și a accelera procedura, este necesar să se încredințeze Comisiei adoptarea de măsuri de aplicare cu caracter tehnic;
   întrucât, în toate cazurile pentru care Consiliul împuternicește Comisia să pună în aplicare normele stabilite în domeniul produselor alimentare, trebuie să se prevadă o procedură care să instaureze o cooperare strânsă între statele membre și Comisie în cadrul Comitetului permanent pentru produse alimentare, instituit prin Decizia 69/414/CEE (5) a Consiliului,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă se aplică produselor congelate rapid destinate alimentației umane, denumite în continuare „alimente congelate rapid”.
   (2)   În înțelesul prezentei directive, „alimente congelate rapid” înseamnă produsele alimentare:

               —

               care au fost supuse unui proces corespunzător de congelare numit „congelare rapidă”, care permite depășirea cât mai rapidă, în funcție de natura produsului, a zonei de cristalizare maximă, având drept efect faptul că temperatura produsului în toate punctele sale – după stabilizarea termică – este menținută fără întrerupere la valori egale cu sau mai mici decât –18 °C și

               —

               care sunt comercializate astfel încât să indice că ele posedă această caracteristică.

         Înghețata nu este considerată „aliment congelat rapid” în înțelesul prezentei directive.
   (3)   Prezenta directivă se aplică fără a aduce atingere dispozițiilor comunitare cu privire la:

               (a)

               organizarea comună a piețelor în domeniile agriculturii și pescuitului;

               (b)

               igiena veterinară.

         Articolul 2
   Numai produsele definite la articolul 1 alineatul (2) pot să poarte denumirile prevăzute la articolele 8 și 9.
   Articolul 3
   (1)   Materiile prime utilizate pentru fabricarea alimentelor congelate rapid trebuie să fie de calitate bună, originală și comercială și să prezinte gradul necesar de prospețime.
   (2)   Prepararea produselor care trebuie tratate și congelarea rapidă pot fi efectuate fără întârziere, cu ajutorul unui echipament tehnic corespunzător, astfel încât să se reducă la minimum modificările chimice, biochimice și microbiologice.
   Articolul 4
   Mediile criogene a căror utilizare în contact direct cu alimentele congelate rapid este autorizată, cu excepția tuturor celorlalte, sunt următoarele:

               —

               aerul;

               —

               azotul;

               —

               anhidrida carbonică.

         Prin derogare de la primul paragraf, statele membre pot să mențină până la 31 decembrie 1992 legislațiile interne care autorizează utilizarea ca mediu criogen a diclorodifluorometanului (R 12).
   Criteriile de puritate pe care trebuie să le îndeplinească aceste medii criogene sunt stabilite la nevoie de procedura prevăzută la articolul 12.
   Articolul 5
   (1)   Temperatura alimentelor congelate rapid trebuie să fie stabilă și menținută, în toate punctele produsului, la –18 °C sau mai scăzută, eventual cu scurte fluctuații în sus de maximum 3 °C în timpul transportului.
   (2)   Cu toate acestea, în conformitate cu bunele practici de păstrare și de distribuție, sunt admise toleranțe la temperatura produsului în timpul distribuției locale și în vitrinele de vânzare către consumatorul final, în următoarele condiții:

               (a)

               aceste toleranțe nu trebuie să depășească 3 °C;

               (b)

               ele pot, totuși, să atingă 6 °C în frigiderele pentru vânzarea către consumatorul final, dacă și în măsura în care statele membre decid acest lucru. În acest caz, statele membre aleg temperatura în funcție de rotația stocurilor sau a produselor în comerțul cu amănuntul și informează Comisia cu privire la măsurile luate, indicând motivele care le justifică.
               Comisia va reexamina toleranța prevăzută la prezentul punct în funcție de evoluțiile tehnice și va prezenta, dacă este necesar, propuneri Consiliului, înainte de 1 ianuarie 1993.

         (3)   În termen de opt ani de la notificarea prezentei directive, statele membre pot, pentru distribuția locală, să autorizeze toleranțe care pot merge până la 6 °C.
   Articolul 6
   (1)   Statele membre:

               (a)

               se asigură că echipamentele utilizate pentru congelarea rapidă, antrepozitare, transport, distribuție locală și vitrinele de vânzare sunt apte să garanteze respectarea cerințelor prevăzute de prezenta directivă;

               (b)

               efectuează, prin sondaj, un control oficial al temperaturii alimentelor congelate rapid.

         (2)   Statele membre se abțin să ceară ca, în vederea sau cu ocazia comercializării alimentelor congelate rapid, respectarea dispozițiilor alineatului (1) să fie atestată de un certificat oficial.
   Articolul 7
   Alimentele congelate rapid destinate să fie livrate consumatorului final trebuie să fie ambalate de către fabricant sau de către ambalator în preambalaje corespunzătoare care le protejează împotriva contaminărilor exterioare microbiene sau de altă natură și împotriva uscării.
   Articolul 8
   (1)   Directiva 79/112/CEE se aplică produselor care intră sub incidența prezentei directive și destinate să fie livrate ca atare consumatorului final, precum și restaurantelor, spitalelor, cantinelor și altor colectivități similare, cu următoarele condiții:

               (a)

               denumirea de vânzare trebuie să fie completată de mențiunea sau mențiunile următoare:
               în limba spaniolă: „ultracongelado” sau „congelado rapidamente”;
               în limba daneză: „dybfrossen”;
               în limba germană: „tiefgefroren” sau „Tiefkühlkost” sau „tiefgekühlt” sau „gefrostet”;
               în limba greacă: „βαθείας κατάψυξης” sau „ταχείας κατάψυξης” sau „υπερ- κατεψυγμένα”;
               în limba engleză: „quick-frozen”;
               în limba franceză: „surgelé”;
               în limba italiană: „surgelato”;
               în limba olandeză: „diepvries”;
               în limba portugheză: „ultracongelado”;

               (b)

               indicarea termenului de valabilitate minim trebuie să fie însoțită de indicarea perioadei în care produsele congelate rapid trebuie să fie antrepozitate de către destinatar și de indicarea temperaturii de păstrare și/sau a echipamentului de păstrare necesar;

               (c)

               etichetarea oricărui aliment congelat rapid trebuie să conțină o mențiune care să permită identificarea lotului;

               (d)

               eticheta oricărui aliment congelat rapid trebuie să conțină o comunicare clară de genul „a nu se recongela după decongelare”.

         Articolul 9
   (1)   Etichetarea produselor definite la articolul 1 alineatul (2) și care nu sunt destinate să fie livrate consumatorului final și nici restaurantelor, spitalelor, cantinelor și altor colectivități similare conține numai următoarele mențiuni obligatorii:

               (a)

               denumirea de vânzare completată în conformitate cu articolul 8 alineatul (1) litera (a);

               (b)

               cantitatea netă exprimată în unitate de masă;

               (c)

               o mențiune care să permită identificarea lotului;

               (d)

               numele sau denumirea și adresa fabricantului sau ambalatorului sau a unui vânzător stabilit în interiorul Comunității.

         (2)   Mențiunile prevăzute la alineatul (1) trebuie să figureze pe ambalaj, recipient sau pe o etichetă aplicată acestora.
   (3)   Prezentul articol nu aduce atingere dispozițiilor comunitare mai detaliate sau mai cuprinzătoare în materie de metrologie.
   Articolul 10
   Statele membre nu pot, pentru motive legate de caracteristicile lor de fabricare, de ambalarea sau de etichetarea lor, să interzică sau să restrângă comercializarea produselor definite la articolul 1 alineatul (2) și conforme cu prezenta directivă și cu măsurile luate pentru aplicarea ei.
   Articolul 11
   Modalitățile referitoare la prelevarea eșantioanelor, la controlul temperaturii alimentelor congelate rapid și la controlul temperaturii din mijloacele de transport și din mijloacele de antrepozitare și de stocare sunt stabilite în conformitate cu procedura prevăzută la articolul 12, înainte de expirarea unui termen de douăzeci și patru de luni de la notificarea prezentei directive.
   Articolul 12
   (1)   Dacă trebuie urmată procedura prevăzută la prezentul articol, Comitetul permanent pentru produsele alimentare este sesizat de către președinte, fie la inițiativa acestuia, fie la cererea reprezentantului unui stat membru.
   (2)   Reprezentantul Comisiei prezintă comitetului un proiect cu măsurile ce urmează să fie adoptate. Comitetul își dă avizul cu privire la acest proiect într-un termen pe care președintele îl poate stabili în funcție de urgența subiectului în cauză. El se pronunță cu majoritatea calificată prevăzută la articolul 148 alineatul (2) din tratat. Președintele nu participă la vot.

               (3)

                           (a)

                           Comisia adoptă măsurile preconizate, dacă acestea sunt conforme cu avizul comitetului;

                           (b)

                           dacă măsurile preconizate nu sunt conforme cu avizul comitetului sau în absența avizului, Comisia prezintă Consiliului, fără întârziere, o propunere cu privire la măsurile ce trebuie adoptate. Consiliul hotărăște cu majoritate calificată;

                           (c)

                           dacă, la expirarea unui termen de trei luni de la data prezentării la Consiliu, acesta nu a luat măsuri, măsurile propuse sunt adoptate de către Comisie.

         Articolul 13
   (1)   Statele membre iau măsurile necesare pentru a se conforma prezentei directive. Ele informează de îndată Comisia cu privire la aceasta. Aceste măsuri trebuie:

               —

               să admită, cel târziu la optsprezece luni după notificarea (6) directivei, comerțul cu produsele conforme cu prezenta directivă;

               —

               să interzică, cel târziu la douăzeci și patru de luni după notificarea directivei, comerțul cu produsele neconforme cu prezenta directivă.

         (2)   În ceea ce privește vitrinele pentru vânzarea către consumatorul final, statele membre pot, în termen de opt ani de la notificarea prezentei directive, să mențină legislațiile existente în momentul aplicării prezentei directive.
   În acest caz, statele membre informează Comisia cu privire la aceasta, indicând motivele care le justifică decizia.
   Articolul 14
   Prezenta directivă se adresează statelor membre.

      Adoptată la Bruxelles, 21 decembrie 1988.

            Pentru Consiliu

            Președintele

         V. PAPANDREOU

      (1)  JO C 175, 15.7.1985, p. 296 și JO C 12, 16.1.1989.

      (2)  JO C 104, 25.4.1985, p. 17.

      (3)  JO L 33, 8.2.1979, p. 1.

      (4)  JO L 144, 29.5.1986, p. 38.

      (5)  JO L 291, 19.11.1969, p. 9.

      (6)  Prezenta directivă a fost notificată statelor membre la 10 ianuarie 1989.